Ego Galterus, dominus Nemosii, notum facio omnibus tam presentibus quam futuris quod Adam, Bellimontis dominus, astante et laudante Joanne fratre suo, quittavit in perpetuum Deo et ecclesie Beati Benedicti Floriacensis viariam Ausiaci quam clamabat in terra Beati Benedicti apud Ausiacum, in parochia videlicet ville. Ego vero, ad petitionem dicti Ade, quia de feodo meo id movet, presens scriptum, ut perpetuum robur obtineat, sigilli mei munimine confirmo. Actum Parisius, anno incarnati Verbi M°CC°VII°, mense aprili.